CELEX: 32014D0798
Language: sk
Date: 2014-11-13 00:00:00
Title: 2014/798/EÚ: Vykonávacie rozhodnutie Komisie z  13. novembra 2014, ktorým sa mení príloha F k smernici Rady 64/432/EHS, pokiaľ ide o formát vzorov zdravotných osvedčení pre obchod s hovädzím dobytkom a ošípanými a dodatočné zdravotné požiadavky na obchod s domácimi ošípanými vo vnútri Únie v súvislosti s parazitmi rodu Trichinella [oznámené pod číslom C(2014) 8336]  Text s významom pre EHP

15.11.2014   
            
            
               SK
            
            
               Úradný vestník Európskej únie
            
            
               L 330/50
            
         VYKONÁVACIE ROZHODNUTIE KOMISIE
   z 13. novembra 2014,
   ktorým sa mení príloha F k smernici Rady 64/432/EHS, pokiaľ ide o formát vzorov zdravotných osvedčení pre obchod s hovädzím dobytkom a ošípanými a dodatočné zdravotné požiadavky na obchod s domácimi ošípanými vo vnútri Únie v súvislosti s parazitmi rodu Trichinella
   
   
      
         [oznámené pod číslom C(2014) 8336]
      
   
   (Text s významom pre EHP)
   
      (2014/798/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej článok 16,
   keďže:
   
               (1)
            
            
               V smernici 64/432/EHS sa stanovujú podmienky zdravia zvierat upravujúce obchod s hovädzím dobytkom a ošípanými vo vnútri Únie. Okrem iného sa v nej stanovuje, že hovädzí dobytok a ošípané musí počas prevozu na miesto určenia sprevádzať zdravotné osvedčenie podľa vzoru 1, prípadne vzoru 2, ktoré sú uvedené v prílohe F k danej smernici.
            
         
               (2)
            
            
               V súlade s článkom 1 nariadenia Komisie (ES) č. 599/2004 (2) sa rôzne zdravotné certifikáty požadované pri obchode v rámci Únie musia predkladať na základe harmonizovaného vzoru pripojeného k uvedenému nariadeniu.
            
         
               (3)
            
            
               So zreteľom na úpravy, ktoré sa majú vykonať v obsahu zdravotných osvedčení uvedených ako vzor 1 a 2 v prílohe F k smernici 64/432/EHS, je potrebné upraviť aj formát uvedených vzorov zdravotných osvedčení.
            
         
               (4)
            
            
               Platnosť ustanovení odseku 2 písm. e) a odseku 3 v článku 6 smernice 64/432/EHS sa skončila 31. decembra 2000, a preto by už nemali predstavovať certifikačnú možnosť vo vzore zdravotného osvedčenia uvedeného ako vzor 1 v prílohe F k uvedenej smernici.
            
         
               (5)
            
            
               V nariadení Komisie (ES) č. 2075/2005 (3) sa stanovujú pravidlá určovania štatútu chovov, kde sú držané domáce ošípané.
            
         
               (6)
            
            
               V nariadení Komisie (EÚ) č. 216/2014 (4), ktorým sa mení nariadenie (ES) č. 2075/2005, sa stanovujú požiadavky, ktoré musia spĺňať prevádzkovatelia potravinárskych podnikov na získanie úradného uznania chovov uplatňujúcich kontrolované podmienky ustajnenia a zároveň sa ním udeľuje výnimka z ustanovení o testovaní v čase zabitia pre takéto chovy.
            
         
               (7)
            
            
               Vo vykonávacom nariadení Komisie (EÚ) č. 1114/2014 (5), ktorým sa mení nariadenie (ES) č. 2075/2005, sa objasňuje, aké podmienky sa uplatňujú pri premiestňovaní domácich ošípaných na chov a produkciu z jedného chovu do druhého cez strediská zhromažďovania.
            
         
               (8)
            
            
               V záujme toho, aby členské štáty mohli uplatňovať vhodný režim testovania na prítomnosť parazitov rodu Trichinella v čase zabitia a aby sa neohrozil štatút chovu určenia domácich ošípaných určených na chov a produkciu, musia sa informácie o úradnom uznaní chovu pôvodu zvierat, s ktorými sa obchoduje, za chov uplatňujúci kontrolované podmienky ustajnenia, ako sa ustanovuje v článku 8 nariadenia (ES) č. 2075/2005, zahrnúť do vzorového zdravotného osvedčenia pre obchod s ošípanými vo vnútri Únie, ktoré sa uvádza ako vzor 2 v prílohe F k smernici 64/432/EHS.
            
         
               (9)
            
            
               Príloha F k smernici 64/432/EHS by sa mala preto zodpovedajúcim spôsobom zmeniť.
            
         
               (10)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Príloha F k smernici 64/432/EHS sa mení v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   Uplatňuje sa od 1. januára 2015.
   
      V Bruseli 13. novembra 2014
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES 121, 29.7.1964, s. 1977/64.
   
      (2)  Nariadenie Komisie (ES) č. 599/2004 z 30. marca 2004 o prijatí harmonizovaného vzorového certifikátu a kontrolnej správy týkajúcich sa obchodu so zvieratami a produktmi živočíšneho pôvodu v rámci Spoločenstva (Ú. v. EÚ L 94, 31.3.2004, s. 44).
   
      (3)  Nariadenie Komisie (ES) č. 2075/2005 z 5. decembra 2005, ktorým sa ustanovujú osobitné predpisy na úradné kontroly Trichinella v mäse (Ú. v. EÚ L 338, 22.12.2005, s. 60).
   
      (4)  Nariadenie Komisie (EÚ) č. 216/2014 zo 7. marca 2014, ktorým sa mení nariadenie (ES) č. 2075/2005, ktorým sa ustanovujú osobitné predpisy na úradné kontroly Trichinella v mäse (Ú. v. EÚ L 69, 8.3.2014, s. 85).
   
      (5)  Vykonávacie nariadenie Komisie (EÚ) č. 1114/2014 z 21. októbra 2014, ktorým sa mení nariadenie (ES) č. 2075/2005, ktorým sa ustanovujú osobitné predpisy na úradné kontroly Trichinella v mäse (Ú. v. EÚ L 302, 22.10.2014, s. 46).
   
      PRÍLOHA
      
         
            „PRÍLOHA F
            
               Vzor 1
            
            
               Zdravotné osvedčenie pre hovädzí dobytok na chov/produkciu/zabitie
            
            
               
            
               
            
               
            
               
            
               
            
               Vzor 2
            
            
               Zdravotné osvedčenie pre ošípané na chov/produkciu/zabitie